CELEX: 62008TN0074
Language: bg
Date: 2008-02-06 00:00:00
Title: Дело T-74/08: Жалба, подадена на 6 февруари 2008 г. — Now Pharma/Комисия

12.4.2008   
            
            
               BG
            
            
               Официален вестник на Европейския съюз
            
            
               C 92/43
            
         Жалба, подадена на 6 февруари 2008 г. — Now Pharma/Комисия
   (Дело T-74/08)
   (2008/C 92/85)
   Език на производството: немски
   Страни
   
      Жалбоподател: Now Pharma AG (Люксембург, Люксембург) (представители: C. Kaletta и I.-J. Tegebauer, Rechtsanwälte)
   
      Ответник: Комисия на Европейските общности
   Искания на жалбоподателя
   
               —
            
            
               да се отмени Решение C(2007) 6132 окончателен на Комисията от 4 декември 2007 г.,
            
         
               —
            
            
               да се осъди Комисията да разгледа повторно искането на жалбоподателя от 6 февруари 2007 г., предвид становището на Първоинстанционния съд от правна страна,
            
         
               —
            
            
               да се осъди ответникът да заплати съдебните разноски.
            
         Правни основания и основни доводи
   Жалбоподателят оспорва Решението на Комисията от 4 декември 2007 г., с което се отхвърля исканото от него обозначение на лекарствения продукт „Extrait liquide spécial de Chelidonii radix“ като лекарствен продукт сирак по смисъла на Регламент (ЕО) № 141/2000 (1).
   Като основание на своята жалба той изтъква нарушение на член 3 Регламент (ЕО) № 141/2000. В тази връзка той по-конкретно посочва, че окончателното отрицателно становище на Европейската агенция за оценка на лекарствените продукти прилага погрешен критерий за преценка, изхождайки от предпоставките за пускане на пазара на лекарствен продукт съгласно член 8, параграф 3, буква в) от Регламент (ЕО) № 141/2000. Според становището на жалбоподателя определящо за обозначението на даден лекарствен продукт като лекарствен продукт сирак е той да бъде от съществена полза за лицата, които са засегнати от това заболяване по смисъла на член 3, параграф 2 от Регламент (ЕО) № 847/2000 (2). Предпоставката по член 3, параграф 1, буква б) от Регламент (ЕО) № 141/2000 била изпълнена, тъй като лекарственият продукт бил сирак и от съществена полза.
   В тази връзка предмет на обжалване са преди всичко липсващата квалификация и пристрастността на експерта.
   
      (1)  Регламент (ЕО) № 141/2000 на Европейския парламент и на Съвета от 16 декември 1999 година за лекарствата сираци (ОВ L 18, стp. 1; Специално издание на български език, 2007 г., глава 15, том 5, стр. 233).
   
      (2)  Регламент (ЕО) № 847/2000 на Комисията от 27 април 2000 година за установяване на разпоредбите за прилагане на критериите за обозначаване на лекарствен продукт като лекарствен продукт — сирак и за определяне на понятията „подобен лекарствен продукт“ и „клинично превъзходство“ (ОВ L 103, стp. 5; Специално издание на български език, 2007 г., глава 15, том 6, стр. 5).